./data/phi0914/phi00142/phi0914.phi00142.perseus-lat1.xml
Titus Livius (Livy)
eadem fere, quae in conloquio ab rege dicta erant,       relata ab legatis  insidiarum Eumeni factarum crimen et maxima cura et minime       tamen probabiliter —  manifesta enim res erat —       defensum; cetera deprecatio erat  sed non eis animis audiebantur, qui aut doceri       aut flecti possent  denuntiatum, extemplo moenibus urbis Romae, Italia intra       tricesimum diem excederent  P Lincinio deinde consuli, cui Macedonia provincia obvenerat, denuntiatum, ut       exercitui diem primam quamque diceret ad conveniendum  C Lucretius praetor, cui classis provincia erat, cum quadraginta quinqueremibus       ab urbe profectus: nam ex refectis navibus alias in alium usum retineri ad urbem       placuit   praemissus a praetore est frater M Lucretius cum quinquereme una, iussusque ab  sociis ex foedere acceptis navibus ad Cephallaniam classi occurrere, ab       Reginis triremi una, ab Locris duabus, ab Uritibus quattuor   praeter oram supervectus [Italiae] Calabriae extremum       promunturium [in] Ionio mari Dyrrhachium traicit   ibi decem ipsorum Dyrrhachinorum, duodecim Issaeorum, quinquaginta       quattuor Genti regis lembos nanctus, simulans se credere eos in usum Romanorum       conparatos esse, omnibus abductis die tertio Corcyram, inde protinus in       Cephallaniam traicit  C Lucretius praetor ab Neapoli profectus superato freto die quinto in       Cephallaniam transmisit   ibi stetit classis,       simul opperiens, ut terrestris copiae traicerentur, simul ut onerariae ex agmine       suo per altum dissipatae consequerentur